Голям ястреб
Големият ястреб (Accipiter gentilis), наричан още герак, е граблива птица от семейство Ястребови (Accipitridae). Другите имена на този вид ястреб са ястреб-кокошкар, крагуй и атмаджа.

Описание 
Дължината на тялото му е 53 – 66 cm, размахът на крилете му е 100 – 120 cm и тежи между 650 и 1500 g. Полов диморфизъм се наблюдава само в размера на възрастните птици, като женските екземпляри са по-едри.

Подвидове 
 A. g. albidus
 A. g. apache
 A. g. arrigonii
 A. g. atricapillus
 A. g. buteoides
 A. g. fujiyamae
 A. g. gentilis
 A. g. laingi
 A. g. marginatus
 A. g. schvedowi

Разпространение 
Прелетна птица. Среща се в Европа (включително България), Азия, Африка и Северна Америка.

Начин на живот и хранене 
Хищна птица, 85% от храната му се състои от дребни и средни по размери птици, като дроздове, вранови, яребици. Останалите 15% се падат на бозайниците като зайцевидни, гризачи и насекомоядни.

Размножаване 
Гнезди по дърветата. Гнездото има диаметър 60 – 80 cm и височина 50 cm. Снася 2 – 6 (най-често 3) зеленикави яйца, с размери 58 х 47 mm. Мъти 35 – 38 дни предимно женската, въпреки че и мъжкия взема участие. Малките напускат гнездото на 41 – 43 дневна възраст. Годишно отглежда едно люпило.

Природозащитен статут 
 Червен списък на световнозастрашените видове (IUCN Red List) – Незастрашен (Least Concern LC)
 На територията на България е защитен вид.
 За неговата ниска численост са отговорни предимно гълъбари и ловджии, които го отстрелват с предлог, че е техен конкурент и вредител.

Фотогалерия

Бележки 

Ястреби